Here I am  In  Stavanger, jetz scho es Zittli. Wohne dueni binere siibechøpfige Faimlie im Chäller. Die si zimmli abdreiht, aber voll lieb. Die zwøi eltischte chinder si taub, cha also nid mit nä schwätze wil ich dr gebärdesproch nid mächtig bi:).  In dr erschte Nacht si no 2 Dütschi do xi, Dr Martin und dr Fabi. Obwohl so dütsch si si nid, si si vo Weil am Rhein, i ha also Schwizerdütsch mitne gschwätzt. I wer denn gärn mitne go wanderä, aber leider han ich keini rächte schueh drbi, nume so flachi Halbschueh.. naja. Si si  denn ellei abzoge.  Ich ha do bitz usgschloofe, dStadt gnosse, dr Hafe, dAltstadt, in jedem Schmucklade Nasepiercing xuecht bis i endlich gfunde ha ;), viiill gläsä (liis nocher grad mis erschte 700sittige norwegische Buech fertig woni vo dr Trude üercho ha, e Hammerbuech).  Hüt bini ufem Preikestolen xi. Das heisst nid würkli drufoobe aber in däm Gebiet go wandere 3 Stund. I hamer do øpis vorgnoo woni denn daazächlech durezooge ha: I ha dSchueh im Rucksack gloo. Und so bini die 1,5 Stund deruf und  widr derab gloffe, sone Rundwanderig, und am schluss vom Daag hani sWort "barfuess" uf 1000 sproche gflüschteret ghørt gha :)... meischtens aber scho uf dütsch:). Aber nume wenig hei mi au würkli drufaagsproche. E zittli lang bini zämä mitere Familie us Solothurn gloffe.. scho komisch widr schwizer z xe, die si eifach so typisch... und dialäkt zghøre, ha mi scho bim Fabi sim allemannisch so dehei gfühlt. Wird sicher e luschtige Start in dr Schwiz. D Füess und Bei hei übrigens überhaupt nid weh gmacht,  erscht ganz am schluss nachere Pause denn dunde, hani chuum me chøne laufe (ha denn d Schueh aagleit:)). Und jez møchemer dBei und Chnü mega weh, aber cool dasi das gschafft ha:).  I ha grad beschlosse dasi statt übermorn scho morn uf Kristiansand gang, wils do in Stavanger langsam langwiilig wird. Mit derä Familie chani jo nid vill machä und das isch au die einzig Stadt woni süscht niem droffe ha (usser die dütsche). Und in Kristiansand weri eh nume churz, wäg däm verlengere i das jez bitz.. dSigrid, bi  der woni wohn, die isch nämli gläb au 19.. soo das wers vo miner Sitte.. mäld mi denn wohl zKristiansand nomol.